

**2023 жылға арналған басым дақылдар тiзбесін және субсидия нормаларын, сондай-ақ өсімдік шаруашылығы өнімінің шығымдылығы мен сапасын арттыруға арналған бюджеттік қаражат көлемдерін бекіту туралы**

Жетісу облысы әкімдігінің 2023 жылғы 8 маусымдағы № 171 қаулысы. Жетісу облысы Әділет департаментінде 2023 жылы 9 маусымда № 39-19 болып тіркелді.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 27-бабына, Қазақстан Республикасы Ауыл шаруашылығы министрінің 2020 жылғы 30 наурыздағы № 107 "Өсімдік шаруашылығы өнімінің шығымдылығы мен сапасын арттыруды субсидиялау қағидаларын бекіту туралы" (Нормативтік құқықтық актілерді мемлекеттік тіркеу тізілімінде № 20209 болып тіркелген) бұйрығына сәйкес Жетісу облысының әкімдігі ҚАУЛЫ ЕТЕДІ:

      1.Қоса беріліп отырған:

      1) 2023 жылға арналған өсімдік шаруашылығы өнімінің шығымдылығы мен сапасын арттыруға арналған басым дақылдар тізбесі және субсидиялар нормалары осы қаулының 1-қосымшасына сәйкес;

      2) 2023 жылға арналған өсімдік шаруашылығы мен сапасын арттыруға арналған бюджет қаражатының көлемі осы қаулының 2-қосымшасына сәйкес бекітілсін.

      2. "Жетісу облысының ауыл шаруашылығы басқармасы" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының Жетісу облысының Әділет департаментінде мемлекеттік тіркелуін;

      2) осы қаулы ресми жарияланғаннан кейін оның Жетісу облысы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау Жетісу облысы әкімінің орынбасарына жүктелсін.

      4. Осы қаулы оның алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Жетісу облысының әкімі* | *Б. Исабаев* |
| *"Келісілді"* |
| *Қазақстан Республикасы* |
| *Ауыл шаруашылығы министрлігі* |

|  |  |
| --- | --- |
|  | Жетісу облысы әкімдігінің 2023 жылғы 8 маусымдағы № 171 қаулыға 1- қосымша |

**2023 жылға арналған өсімдік шаруашылығы өнімінің шығымдылығы мен сапасын арттыруға арналған басым дақылдар тізбесі және субсидиялар нормалары**

|  |  |  |
| --- | --- | --- |
| № | Басым ауыл шаруашылығы дақылдардың атауы | 1 тоннаға арналған субсидиялар нормасы, теңге |
| 1 | Қант қызылшасы | 25 000 |
| 2 | Дәндік жүгері | 6 000 |
| 3 | Майлы дақылдар (майбұршақ, күнбағыс, мақсары, рапс) | 6 000 |
| 4 | Қарақұмық | 8 000 |

|  |  |
| --- | --- |
|  | Жетісу облысы әкімдігінің 2023 жылғы 8 маусымдағы № 171 қаулыға 2- қосымша |

      Ескерту. 2-қосымша жаңа редакцияда - Жетісу облысы әкімдігінің 2023 жылғы 28 қарашадағы № 383 қаулысы (алғашқы ресми жарияланған күнінен кейін қолданысқа енгізіледі).

**2023 жылға арналған өсімдік шаруашылығы мен сапасын арттыруға арналған бюджет қаражатының көлемі**

|  |  |  |
| --- | --- | --- |
| № | Облыс атауы | Бюджеттік қаражат көлемі, теңге |
| 1. | Жетісу облысы | 8 444 000 000 |
|  | Барлығы | 8 444 000 000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК